stanford-oval/wikipedia huggingface dataset:
גן החיות של לונדון
חלקי גן החיות > גן החיות לילדים על שם אמביקה פול

גן החיות לילדים על שם אמביקה פול (Ambika Paul Children’s Zoo, הממוקם ב-51°32′2.5″N 0°9′14.9″W﻿ / ﻿51.534028°N 0.154139°W﻿ / 51.534028; -0.154139) כולל שני מתחמים: מרכז לטיפול בחיות מחמד ופינת ליטוף. מרכז הטיפול מייעץ בנושא טיפול בחיות מחמד, וכולל תצוגה של ארנבות, קביות, עכברים, חולדות, מקלונאים, צ'ינצ'ילות, דגואים וחלזונות. במכלאה מוצגים כבשים, עיזים ננסיות ועיזים נוביות, למות, איילי צפון וחזירים.
הגן הוקם בשנת 1994 בעקבות תרומה של סוורג' פול לזכרה של בתו אמביקה פול אשר נפטרה מסרטן הדם.
חלקי גן החיות > תצפית יער הגשם על שם קלור

תצפית יער הגשם על שם צ'ארלס קלור (Clore Rainforest Lookout הנמצאת ב-51°32′10.9″N 0°9′18.9″W﻿ / ﻿51.536361°N 0.155250°W﻿ / 51.536361; -0.155250), נפתחה בנוכחות הנסיך פיליפ, דוכס אדינבורו ב-30 במרץ 2007.
התצפית נבנתה במקום בו עמד קודם לכן "ביתן היונקים על שם צ'ארלס קלור" (Charles Clore Pavilion for Mammals) שנבנתה בשנת 1967 במימון קרן קלור דאפילד (Clore Duffield Foundation).
התצוגה משחזרת בגן החיות יער גשם האופייני לדרום אמריקה, כאשר המבקרים יכולים לעבור על גבי גשרים ולצפות ביער בגובה ראשי העצים או ללכת על קרקעית היער. בין היתר התצוגה כוללת עצלנים, אגוטי זהוב-ירך, מרמוסט כסוף, טמרין רעמתי זהוב, מרמוסט לבן ראש, מרמוסט גולדיי, לוריס איטי, פוטו מצוי, טמרין קיסרי, מרמוסט גמדי ולמורים מסוג למור עדין מהמין Hapalemur alaotrensis.
"אזור הלילה" של התצפית הוא אזור מוחשך המציג את חיי הלילה ביער הגשם. באזור זו מוצגים: שועל-מעופף רודריג, קנגורו חולדתי חוטמני, עקרב קיסרי (Pandinus imperator), וחולדה מלגשית ענקית (Hypogeomys antimena).
חלקי גן החיות > ממלכת הגורילות

ממלכת הגורילות (Gorilla Kingdom הממוקמת ב-51°32′7.2″N 0°9′18.4″W﻿ / ﻿51.535333°N 0.155111°W﻿ / 51.535333; -0.155111) נחשבת לאחת התערוכות המרשימות והפופולריות ביותר בגן החיות. תערוכה זו נפתחה בחג הפסחא בשנת 2007, והיא משתרעת על פני שטח של 6,000 מטרים רבועים. עלות הקמת המתחם הגיעה ל-5.3 מיליון ליש"ט ועבודות הבנייה נמשכו כ-18 חודשים. המבקר הראשון במתחם היה הנסיך פיליפ, דוכס אדינבורו, אשר ביקור בו ב-29 במרץ. המתחם נפתח לציבור ב-30 במרץ 2007.
המתחם החליף את מתחם הקופים הישן של גן החיות וכולל אי מוקף חפיר ומבנה מקורה בו יכולות הגורילות להתעמל. במתחם מתגוררות כיום ארבע גורילות שנרכשו מעולם ההרפתקאות של צ'שינגטון, וכן קולובוסים שחורים-לבנים, קופי מנגבי, וקופי דיאנה וכן לטאות כח.
מתחם ממלכת הגורילות נבנה בהשראת מתחם דומה שמפעילה האגודה הזואולוגית של לונדון בגבון, המשמש לשימור גורילות בטבע. המתחם מדמה את אזור המגורים הטבעי של הגורילות ונשתלו בו צמחים המשמשים למאכל הגורילות והמדמים את סביבתם הטבעית - יער גשם אפריקאי.
המבקרים רואים את מתחם הגורילות מעברו השני של החפיר, או מבעד לחלונות זכוכית במבנה הגורילות.
חלקי גן החיות > לתוך אפריקה

מתחם "לתוך אפריקה" (Into Africa הממוקם ב- 51°32′8.6″N 0°9′28″W﻿ / ﻿51.535722°N 0.15778°W﻿ / 51.535722; -0.15778) נפתח ב-1 באפריל 2006. מתחם זה כולל משטח גבוה המאפשר צפייה בקו העצים של אזור אפריקאי - ומאפשר למבקרים לצפות בג'ירפות בקו העיניים שלהם. כמו כן המתחם כולל זברות, חזירי יבלות, אוקאפי, חזירי נהרות וזאבים טלואים.
במתחם זה אין סורגים, והמבקרים צופים בבעלי החיים מבעד לחלונות זכוכית.
חלקי גן החיות > מתחם דרקון קומודו

מתחם דרקוני הקומודו (The Komodo Dragon enclosure, הממוקם ב-51°32′4.6″N 0°9′21.5″W﻿ / ﻿51.534611°N 0.155972°W﻿ / 51.534611; -0.155972) נפתח לציבור ב-12 ביולי 2004 בנוכחות של סר דייוויד אטנבורו.
המתחם מדמה עמק נהר יבש, בו צופים המבקרים מבעד לכיכר זכוכית שאורכו 20 מטרים. מתחם זה נבנה כחלק מתוכנית שימור וריבוי של הדרקונים.
חלקי גן החיות > טרסת מפין

מתחם טרסת מפיין (Mappin Terraces, הנמצא במיקום 51°32′6″N 0°9′24.3″W﻿ / ﻿51.53500°N 0.156750°W﻿ / 51.53500; -0.156750) נפתח בשנת 1913. מתחם זה היה מתחם הראשון שהציג לציבור בעלי חיים בסביבה ארקטית. בעבר הציג המתחם דובי קוטב ונמרי שלג. כיום מדמה המתחם את אזור אוסטרליה ומוצגים וולאבי ואמו בסביבתם הפנימית. סביבת הטרסות ההררית נמצאת למעשה על גג האקווריום של גן החיות, ומתחת ל"הרים" נמצאים מכלי המים של האקווריום.
חלקי גן החיות > פגוש את הקופים

מתחם "פגוש את הקופים" (Meet The Monkeys, הממוקם ב-51°31′59.7″N 0°9′5.9″W﻿ / ﻿51.533250°N 0.151639°W﻿ / 51.533250; -0.151639) הוא מתחם ששטחו 1,500 מ"ר. המתחם נפתח לציבור ב-21 במרץ 2005 בנוכחות נואל פילדינג וג'וליין בארט.
המתחם אינו מקורה, ואין גדרות בין הציבור לבין בעלי החיים. המתחם נועד לדמות את יער הגשם באזור בוליביה ומציג קופי סנאי שחורי ראש (Saimiri boliviensis).
על מנת להקים מתחם זה הוגדל גן החיות על חשבון שטחי ריג'נטס פארק הסמוך.
חלקי גן החיות > בית הזוחלים

בית הזוחלים (Reptile House, הנמצא במיקום -51°32′6.6″N 0°9′20.7″W﻿ / ﻿51.535167°N 0.155750°W﻿ / 51.535167; -0.155750) הוקם בשנת 1927 בתכנונו של האדריכל ג'ואן בושמפ פרוקטור וסר גאי דאובר. במבנה מוצגים זוחלים, לטאות, צבים, נחשים ותנינים. המבנה עוטר בתגליפי זוחלים ובעלי חיים אחרים מעשה ידי ג'ורג' אלכסנדר. בסמוך נמצא ביתן דרקון הקומודו.
חלקי גן החיות > הביתן העגול

הביתן העגול (The Round House) הוקם בשנת 1933 במטרה לשמש כביתן עבור זוג גורילות. במהלך השנים שימש הביתן משכן לאורנגאוטנים, קופי מקוק, בינטורונגים, קואלות ומושבה של שימפנזות.
המבנה מכיל מנגנון מיוחד המאפשר למבנה להסתובב ובכך מאפשר למבקרים לראות את החלק במתחם בו נמצאו בעלי החיים. המתקן כיום אינו בפעולה.
כיום מציג המבנה קבוצה של למורים.
חלקי גן החיות > ביתן הציפורים סנואודון

ביתן הציפורים סנואודון (The Snowdon Aviary, הממוקם ב-51°32′11.1″N 0°9′26.9″W﻿ / ﻿51.536417°N 0.157472°W﻿ / 51.536417; -0.157472) תוכנן על ידי אנטוני ארמסטרונג-ג'ונס, רוזן סנואודון, סדריק פרייס ופרנק ניובי. המבנה הוקם בשנת 1964 והציג במשך השנים סוגי ציפורים שונים החל מעופות דורסים וכלה בציפורי מים. כיום מציג המתחם טווסים ירוקים, מגלנים קדושים, לבניות קטנות, אנפיות בקר, אנפיות לילה, מגלנים מצוייצים צפוניים, ברווזים, יונים ושחפים אפורי ראש (Chroicocephalus cirrocephalus).
חלקי גן החיות > עולם גן החיות

מתחם "עולם גן החיות" (Zoo World) נבנה סביב ביתן קאסון (Casson Pavilion) הישן, אשר בו הוצגו בעבר הפילים והקרנפים; בזמן הקמת תצפית יער הגשם על שם קלור הוצגו בביתן הקופים והציפורים. כיום מוצגים בביתן חזירים מזוקנים, גמלים דו-דבשתיים והיפופוטמים גמדים.
כמו כן, בתוך הביתן תצוגה על פעילות גן החיות בתחום השימור.
חלקי גן החיות > מתחמים אחרים

ברחבי הפארק מוצגים כלובים שונים שאינם חלק מהביתנים שפורטו לעיל. בכלובים אלה מוצגים: גיבונים, עיטמים, טיגריסים, אריות, סרוואלים, תוכים, קופי עכביש, פינגווינים, סוריקטות, למורים, איי איי, טפירים ונוטריות.
תוכניות לעתיד

גן החיות מתכנן להקים ביתן חדש להצגת דו-חיים שיקרא "עולם הצפרדעים" (Frog World). ביתן זה צפוי להיות חלק מתוכנית שימור של האגודה הזואולוגית של לונדון, וצפוי לעלות 2.2 מיליון ליש"ט. הביתן צפוי לכלול מעבדות מחקר וכן מתקני רבייה בשבי.
בעלי חיים ידועים

לאורך שנות פעילותו הרבות של גן החיות הפכו בעלי חיים שהתגוררו בו ל"ידוענים" בשל יחודם או בשל אהבת הציבור אליהם.
בגן החיות הוחזק בשלהי המאה ה-19 הקואגה האחרון והיחיד שצולם אי פעם בטרם נכחד מין זה בשל ציד. כמו כן החזיק גן החיות מספר זאבים טסמניים בטרם אלה נכחדו.
בשנת 1850 קיבל גן החיות במתנה היפופוטם מאת המשנה למלך העות'מאני ששלט במצרים והגן היה לגן החיות הראשון באירופה שהחזיק היפופוטם מאז האימפריה הרומית, וההיפופוטם הראשון שהגיע לאנגליה מאז ומעולם (בתמורה קיבל המשנה המלך במתנה מספר כלבי גרייהאונד ודירהאונד). ההיפופוטם שזכה לשם אובייסץ' (Obaysch) הכפיל את מספר המבקרים בגן החיות בשנת הגעתו.
בשנת 1865 הגיע לגן החיות מהז'ארדן דה פלאנט בפריז הפיל ג'מבו - הפיל הגדול ביותר שנודע באותה עת. על שמו מכונה כיום מטוס הבואינג 747. בתקופה שלאחר העברתו לגן היה הפיל עדין ואפשר למבקרים לרכב עליו. בזקנתו הפך אלים ונמכר על ידי גן החיות בשנת 1882 לקרקס בארנום.
בעל חיים ידוע נוסף הוא ויניפג הדובה המכונה "ויני" - דב שחור אמריקני שניתן בשנת 1914 במתנה לגן החיות על ידי הסגן הארי קולבורן. לאחר ביקורו של א. א. מילן בגן עם בנו כריסטופר רובין התלהב כריסטופר רובין מהדובה וקרא על שמו את דב הצעצוע שלו - שלימים נכתב אודותיו בספרו של מילן "פו הדב" (המכונה באנגלית "ויני הפו"). בשנת 2004 הופק סרט על חייה של הדובה ויני בשם "דובה ושמה ויני" (A Bear Named Winnie) בו מגלם מייקל פאסנדר את דמותו של קולבורן.
גאי הגורילה היה גורילה שהגיעה אל גן החיות בליל גאי פוקס בשנת 1947 מגן חיות בפריז (ונקראה על שמו של גאי פוקס). גאי הגורילה התגורר בגן החיות 32 שנים והיה לאחד מבעלי החיים האהובים ביותר בפארק. בשנת 1982 הוקם לכבוד גאי פסל ברונזה מעשה ידי הפסל ויליאם טימין. הפסל ניצב כיום בחצר בארקלי בגן החיות.
ב-27 בנובמבר 1949 נולדה בגן החיות גורה של דב קוטב שנקראה בשם ברומאס (Brumas); גורה זו הייתה דב הקוטב הראשון שנולד בשביה. כ-3 מיליון מבקרים הגיעו לגן החיות בשנת 1950 על מנת לראות את הגורה הדובים. אמנם הדב היה נקבה, אולם בפרסומי העיתונות צוין כי מדובר בדב זכר והנהלת גן החיות לא תיקנה את הפרסומים. שמונה עשרה שנים לאחר מכן, ב-1 בדצמבר 1967 נולד בגן החיות דב קוטב נוסף (השני שנולד בשביה). דב זה זכה לשם פיפאלוק (Pipaluk -באיניואיטית: "קטנטן") והתגורר בגן החיות עד שנת 1985 עת שנסגרה תצוגת חיות הקוטב בטרסת מאפין (ראו לעיל).
בשנת 1958 הגיעה לגן החיות הפנדה צ'י צ'י. פנדה זו נועדה להגיע לגן חיות בארצות הברית אולם בשל ניתוק הקשרים בין סין העממית וארצות הברית נאסרה כניסת צ'י צ'י לארצות הברית, והדוב הועבר לגן החיות בלונדון (בניגוד למדיניות הקודמת של האגודה הזואולוגית של לונדון שהתנגדה לגידול דובי פנדה בשבי). פנדה זו הייתה הפנדה היחידה בעולם המערבי והיוותה השראה ללוגו שעיצב פיטר סקוט עבור הקרן העולמית לשימור חיות הבר. צ'י צ'י נפטרה ביולי 1972.
באוגוסט 2005 הציג גן החיות תצוגה ייחודית שנקראה "גן החיות האנושי" בה הוצגו שמונה דמויות אדם (Homo sapiens sapiens) בטראסות מאפין. מטרת התצוגה הייתה להציג את בן האדם כחיה אחת בממלכת החיות.
כיום מציג הגן בביתן בלקברן יוני סוקורו (Zenaida graysoni) אשר נכחדו בטבע, והאוכלוסייה בגן החיות היא האוכלוסייה היחידה ברחבי העולם של ציפור זו.
אדריכלות גן החיות

מאז הקמת גן החיות הקפידה החברה הזואולוגית לשכור אדריכלים מובילים לתכנן את מבני הגן. מסיבה זו מצויים כיום בגן עשרה מבנים לשימור בעלי חשיבות אדריכלית.
עבודות ההקמה החלו בשנת 1828 בתכנון האדריכל דסימוס ברטון - (מתכנן תיאטרון קוליסאום והמארבל ארץ') ששימש כאדריכל הרשמי של גן החיות בין השנים 1826–1841 . ברטון תכנן את מגדל השעון בשנת 1828 מעל בית הלמות (מבנה המשמש כיום כמבנה העזרה הראשונה של גן החיות). בשנת 1830 הושלמה המנהרה המזרחית המקשרת בין חלקיו הצפוניים והדרומיים של גן החיות (מנהרה אשר שימשה כמקלט במלחמת העולם השנייה). בשנת 1837 הוקם בית הג'ירפות בתכנונו של ברטון. מבנה זה, בשל תכנונו הפונקציונלי משמש גם כיום את הג'ירפות ומהווה חלק מתצוגת "לתוך אפריקה".
לאחר תום פעילותו של ברטון מונו סר פיטר צ'אלמרס מיטצ'ל וג'ון ג'יימס ג'ואס לתכנן את טרסות מאפין (שהושלמו בשנת 1914) אשר חיקו נוף הררי ושימשו את תצוגת הדובים ובעלי החיים ההריים.
בשנת 1933 הוקם הביתן העגול (the Round House) בתכנונה של קבוצת טקטון של האדריכל ברתולד לובטקין על מנת לשמש את הגורילות. מבנה זה היה אחד המבנים הראשונים שנבנו בסגנון אדריכלות מודרנית בממלכה המאוחדת. שנה לאחר מכן קבוצת טקטון תכננה את בכירת הפינגווינים. שני מבנים אלה נחשבים כיום מבנים לשימור מדרגה ראשונה (grade I) בבריטניה.
ביתן הציפורים סנואודון הוקם בשנת 1964 בתכנונם של סדריק פרייס, אנתוני ארמסטרונג-ג'ונס, רוזן סנואדון ופרנק ניובי תוך שימוש חדשני באלומיניום וכבלי מתיחה. שנה לאחר מכן הוקם ביתן קאסון בתכנונו של סר יו קאסון ונוויל קונדר המשמש כביתן לפילים ולקרנפים.
אזכורים תרבותיים

מספר רב של סרטי קולנוע ותוכניות טלוויזיה צולמו בגן החיות.
בשנת 2000 צולמה סצנת גן החיות בסרט הארי פוטר ואבן החכמים בביתן הזוחלים של גן החיות. בסצנה מדבר הארי פוטר עם פיתון בורמזי (אף שבמציאות משמש הכלוב נחש ממבה שחורה).
הסרט "Turtle Diary" משנת 1985 בכיכובם של בן קינגסלי וגלנדה ג'קסון צולם בגן החיות, וכן סצנה מהסרט משנת 1981 זאב אמריקאי בלונדון בכיכובו של דייוויד נוטון.
הערות שוליים

1 2 3  (Animal inventory, Zoological Society of London (ZSL
↑  ההיסטוריה של גן החיות של לונדון
↑  ההיסטוריה של גן החיות
↑  תוכניות לשיקום ושינוי גן החיות.
↑  מתחם ספארי הציפורים האפריקאי.
↑  הצלחת מתחם "פגוש את הקופים".
↑  מתחם גן העדן לפרפרים.
↑  פתיחת מתחם "ממלכת הגורילות" בנוכחות הדוכס מאדינבורו.
↑  "טעם של חופש" כתבת רשת ה-BBC.
↑  ביתן בלקבורן.
↑  ההיסטוריה של האקווריום
↑  תיאור האקווריום
↑  אתר מרכזB.U.G.S.
↑  הצמחייה ב"גן העדין לפרפרים".
↑  חדר הזחלים והגלמים ב"גן העדן לפרפרים".
↑  גן חיות לילדים
↑  תצפית יער הגשם על שם קלור.
↑  כתבה על פתיחת ממלכת הגורילות באתר הטיימז אונליין
↑  אתר ממלכת הגורילות
↑  פתיחת מתחם דרקוני הקומודו בנוכחות סר דייוויד אטנבורו.
↑  אתר "עולם גן החיות".
↑  ריצ'רד בלק, מרכז צפרדעים חדש בגן החיות של לונדון, חדשות ה-BBC, 2 באוקטובר 2005.
↑  חיות ידועות שהתגוררו בגן החיות.
↑  ההיפופותם אובייסץ'
↑  כתבה לזכרו של גאי הגורילה.
↑  כתבת רשת ה-BBC על התצוגה
↑  אדריכלות בגן החיות של לונדון.
| הסיטי של וסטמינסטר |
| --- | --- | --- |
| שכונות | בייזווטר • בלגרביה • הוברן • הייד פארק • וסט אנד • ליסון גרוב • מיידה וייל (ונציה הקטנה) • מייפייר • מילבנק • מרילבון • נייטסברידג' • סוהו וצ'יינה טאון • סנט ג'ונס ווד • סנט ג'יימס • פדינגטון • פימליקו • פיצרוביה • קובנט גרדן • קווינז פארק |  |
| אתרים בעלי חשיבות | ארמון בקינגהאם • בית הגילדות של מידלסקס • בית הסעודות • בית קלרנס • הגלריה הלאומית • וייטהול • כיכר טרפלגר • מוזיאון טייט בריטניה • מנזר וסטמינסטר • רחבת משמר הסוסים • קתדרלת וסטמינסטר • מגרש הקריקט לורדס • בית ברלינגטון • טייברן |  |
| פארקים | גני קנזינגטון • הייד פארק • גרין פארק • פארק סנט ג'יימס • ריג'נטס פארק |  |
| אזורי בחירה | ריג'נטס פארק וקנזינגטון צפון • הסיטי של לונדון והסיטי של וסטמינסטר |  |
| ראו גם | אתרים נוספים בווסטמינסטר |  |
| --- | --- |
בקרת זהויות :  NLI: 987007341520405171  LCCN: n91061005  SUDOC: 050164929  VIAF: 267182310   WorldCat (עם VIAF): 267182310 
ציור של בית הגמלים משנת 1835.
דג פרפר נחושתי באולם שונית האלמוגים.
עש אטלס בגן עדן הפרפרים.
דרקון קומודו המכונה בשם "ראג'ה".
ביתן הציפורים סנואודון
התמונה היחידה של קואגה חי צולמה בגן החיות בשנת 1870.
פסל ברונזה של גאי הגורילה.
איור ממבט אלכסוני גן החיות, שנת 1828 לערך.
הארי פוטר מדבר עם פיתון בורמזי בבית הזוחלים שבגן החיות בסרט הארי פוטר ואבן החכמים.
הומל (מחוז משנה)

| --- | --- |
סמל הומלסמל הומל
 מדינה:  בלארוס בלארוס
 מחוז:  הומל (מחוז) הומל
 מושל:  Dzmitry Kozel
 רשות מחוקקת:  Homieĺ District Council of Deputies 
 בירת המחוז משנה:  הומל 
 תאריך ייסוד:  27 ביולי 1937 
 שטח:  1,955.79 קמ"ר
 אוכלוסייה:  ‏
  ‑ במחוז משנה:  69,015 (1 בינואר 2024)
 קואורדינטות:  52°25′27″N 31°00′48″E﻿ / ﻿52.424166666667°N 31.013333333333°E﻿ / 52.424166666667; 31.013333333333 
 gomelisp.gov.by
  מפת מיקום  מפה מפורטת   מיקום מחוז-משנה הומל על מפת מחוז הומל, ומפת בלארוס כולה  he tabBackground:;tabBorder:#aaa;defaultTab:0;
 
מחוז משנה הומל (בבלארוסית: Гомельскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי הוא העיר הומל המשמשת בירת המחוז כולו. העיר עצמה מהווה יחידה מנהלית נפרדת מזו של מחוז-המשנה.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה הומל 69,930 בני אדם. ההרכב האתני של האוכלוסייה במחוז היה: 89.42% בלארוסים, 6.82% רוסים ו-2.52 אוקראינים. שפות הדיבור הנפוצות: בלארוסית (56.58%) ורוסית (39.18%).
הארמייה ה-67 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  10 באוקטובר 1942 – יולי 1945 (כשנתיים)
 מלחמות:  מלחמת העולם השנייה
 פיקוד
 מפקדים:  ראו בהמשך
 
הארמייה ה-67 הייתה ארמייה סובייטית רב-זרועית, שמילאה תפקיד חשוב במהלך קרבות שונים במהלך מלחמת העולם השנייה.
היסטוריה

הארמייה הוקמה ב-10 באוקטובר 1942 כחלק מחזית לנינגרד, על בסיס קבוצת המבצעים נבה, ולמפקדה מונה מיכאיל דוכנוב. בין המטלות העיקריות של הארמייה היה אבטחת דרך החיים.
הארמייה לחמה במבצע ניצוץ, והצליחה לחבור לארמיית ההלם השנייה מחוץ ללנינגרד. בדצמבר 1943 פורקה הארמייה ה-67, והוקמה מדש על ידי שינוי שמה של הארמייה ה-55. בחורף 1944 לחמה הארמייה במבצע לנינגרד-נובגורוד, ובאפריל הוכפפה הארמייה לחזית הבלטית השלישית. בקיץ 1944 לחמה הארמייה במבצע פסקוב-אוסטרוב ובמתקפת טרטו, ולאחר מכן השתתפה במבצע ריגה. לאחר מכן השתתפה הארמייה במצור על קבוצת ארמיות קורלנד הגרמנית, ועם תום המלחמה פורקה הארמייה ביולי 1945.
מפקדים

מיכאיל דוכנוב (2 בפברואר 1943 - 15 בדצמבר 1943)
ולדימיר סבירידוב (15 בדצמבר 1943 - 23 במרץ 1944)
ולדימיר רומנובסקי (23 במרץ 1944 - 28 בפברואר 1945)
סרגיי רוגינסקי (28 בפברואר 1945 - 31 במרץ 1945)
ניקולאי סימוניאק (31 במרץ 1945 - יולי 1945)
הדיוויזיה השמינית (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 אירועים ותאריכים
 תקופת הפעילות:  1900 1914 1938 – 1902 1919 1940 (כשנתיים)
 מלחמות:  מלחמת הבורים מלחמת העולם הראשונה מלחמת העולם השנייה
 פיקוד
 דרגת המפקד:   מייג'ור גנרל
 מפקדים
הדיוויזיה השמינית של הצבא הבריטי היא דיוויזיה בריטית, אשר לחמה במלחמות השונות של בריטניה מתחילת המאה ה-19.
היסטוריה > מלחמת הבורים

הדיוויזיה הוקמה במהלך מלחמת הבורים השנייה והועמדה תחת פיקודו של לזלי רונדל, אולם היא פורקה עם תום המלחמה.
היסטוריה > מלחמת העולם הראשונה

הדיוויזיה הוקמה מחדש עם פרוץ מלחמת העולם הראשונה, והיא הורכבה מחיילים סדירים ששבו מרחבי האימפריה הבריטית. הדיוויזיה נשלחה בנובמבר 1914 ולחמה בחלקו האחרון של קרב איפר הראשון. הדיוויזיה לחמה ברוב הקרבות הגדולים בחזית המערבית עד 1917, ובכלל זה קרב לוס, הקרב על הסום וקרב פשנדל. בשנת 1918 לחמה הדיוויזיה במתקפת האביב הגרמנית ובמתקפת מאה הימים, ולאחר המלחמה פורקה הדיוויזיה.
היסטוריה > מלחמת העולם השנייה

בשנת 1938 הוקמה הדיוויזיה מחדש בארץ ישראל, והיא הועמדה תחת פיקודו של ברנרד מונטגומרי. הדיוויזיה כללה רק 2 חטיבות רגלים ללא יחידות ארטילריה והנדסה, וב-28 בפברואר 1940 פורקה הדיוויזיה.
סמל הדיוויזיה במלחמת העולם השנייה
הדיוויזיה השלישית (קנדה)

| --- | --- |

סמל הדיוויזיה
 פרטים
 מדינה:  קנדה קנדה
 שיוך:   צבא קנדה
 סוג:  דיוויזיה
 בסיס האם:  3rd Division Support Base 
 אירועים ותאריכים
 תקופת הפעילות:  1915 17 במאי 1940 15 במאי 1946 6 ביוני 2014 – 1919 23 בנובמבר 1945 20 ביוני 1946 קיימת (כ־4 שנים)
 מלחמות:  מלחמת העולם הראשונה   מלחמת העולם השנייה
 פיקוד
 מפקדים
 
הדיוויזיה השלישית של הצבא הקנדי הייתה דיוויזיה קנדית שפעלה במלחמת העולם הראשונה ובמלחמת העולם השנייה.
היסטוריה > מלחמת העולם הראשונה

הדיוויזיה הקנדית השלישית הוקמה בצרפת בדצמבר 1915 בפיקודו של מייג'ור גנרל מלקולם מרסר, והיא לחמה בצרפת ובפלנדריה, ובכלל זה בקרב רכס וימי, קרב אראס, קרב פשנדל, קרב אמיין, קרב קאנאל דו נור וקרב קמברה (1918), עד יום שביתת הנשק. ב-3 ביוני 1916 נהרג גנרל מרסר באיפר, והפך לקצין הבכיר ביותר בקנדה שנהרג בפעולה במלחמת העולם הראשונה. באותו יום גם נשבה בריגדיר ויקטור ויליאמס, שפיקד על חטיבת הרגלים השמינית, והיה לקצין הקנדי הבכיר ביותר שנלכד במלחמת העולם הראשונה, אף הוא בקרב על הר סורל. מרסר הוחלף על ידי לואי ליפסט שפיקד על הדיוויזיה עד ספטמבר 1918, זמן קצר לפני שגם הוא נהרג בפעולה ב-14 באוקטובר 1918, בזמן שמפקד הדיוויזיה הרביעית הבריטית פרדריק לומיס מונה למפקד הדיוויזיה עד סוף המלחמה.
היסטוריה > מלחמת העולם השנייה

הקמתה של הדיוויזיה הקנדית השלישית אושרה במהלך מלחמת העולם השנייה ב-17 במאי 1940, אולם חל עיכוב ניכר עד שהוקמה הדיוויזיה והמפקדה האוגדתית ב-5 בספטמבר, והמפקד הראשון מונה ב-26 באוקטובר.
בזמן שמרכיביה של החטיבה הוקמו, רגימנט הקמרון היילנדרס של אוטווה נותקו והועברו לאיסלנד כחלק מכוח Z. הגדוד בילה שם את חורף 1940–1941, ואז עבר לבריטניה. חטיבות הרגלים הקנדיות ה-8 וה-9 של הדיוויזיה החלו לצאת כבר ב-1 ביולי 1941 והגיעו לבריטניה בסוף אותו חודש. חטיבת הרגלים הקנדית ה-7 יצאה באוגוסט והגיעה בתחילת ספטמבר. לאחר הגעתה, בילתה הדיוויזיה שלוש שנים באימונים והכשרה. ב-6 ביוני 1944 נחתו כוחות הדיוויזיה בפיקודו של רוד קלר בחוף ג'ונו, כחלק מהקורפוס הבריטי ה-1 במסגרת הארמייה הבריטית השנייה, ומאוחר יותר הצטרפה להארמייה הקנדית הראשונה. הדיוויזיה השתתפה בקרבות החזית המערבית, ובכלל זה הקרב על קן, קרב פאלז, פינוי נמלי התעלה, קרב שפך הסכלדה, והקרבות בהולנד. במהלך קרב שפך הסכלדה ניתן לדיוויזיה הכינוי "חולדות מים" שהעניק להם פילדמרשל סר ברנרד מונטגומרי, מפקד קבוצת הארמיות ה-21, מתוך הכרה בתנאי השטח הירודים דרכם נלחמו, תחילה בנחיתה בנורמנדי ואחר כך בכיס ברסקנס המוצף.
לאחר המלחמה שירתה הדיוויזיה כחיל כיבוש בגרמניה, עד שהוחלפה על ידי הדיוויזיה הבריטית ה-52, וב-20 ביוני 1946 פורקה הדיוויזיה.
היסטוריה > כיום

בשנת 1991 הוקם בקנדה כוחות היבשה של האזור המערבי, אשר הפך בשנת 2014 לדיוויזיה השלישית החדשה, אשר משמשת כדיוויזיה מרחבית וכוללת קבוצת בריגדות ממוכנות סדירות תחת פיקודה, יחד עם שתים או שלוש בריגדות מילואים. קבוצת בריגדות ממוכנת כוללת שלושה גדודי חיל רגלים, רגימנט ממוכן, רגימנט ארטילריה ורגימנט הנדסה קרבית וכן גדוד תמיכה, פלוגת קשר ומחלקת משטרה צבאית.
חיילים מהדיוויזיה הקנדית השלישית נוחתים בחוף ג'ונו במהלך הפלישה לנורמנדי
דיפרוטודוניים

| דיפרוטודוניים |
| --- | --- |
 זיגומטורוס
תקופה
, סוף אוליגוקן - פליסטוקן כ-28,000,000–11,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
תת־מחלקה:: חיות כיס
סדרה:: קנגוראים
תת־סדרה:: דמויי וומבט
משפחה:: דיפרוטודוניים
שם מדעי
 Diprotodontidae ‏גיל, 1872

דיפרוטודונים (שם מדעי: Diprotodontidae) היא משפחה של חיות כיס נכחדות מקבוצת דמויי וומבט שבסדרת הקנגוראים.  הם חיו בתקופות אוליגוקן - פליסטוקן ברחבי אוסטרליה כשמספר סוגים כמו ההוליתריום חיו בגינאה החדשה.
משפחה זו כללה את הגדולים שבחיות הכיס מעולם ובראשם הדיפרוטודון שנראה כמו קרנף שהגיע לאורך 3 מטרים ושקל מעל 3 טונות.
יצורי אלה דמו לוומבט המודרני והיו קרובי משפחתו. הם היו צמחוניים ורעו בערבות אוסטרליה. כולם נכחדו לפני 11,000 שנים מכיום, ייתכן שבידי האדם.
סוגים

Alkwertatherium
Bematherium
פירמיאוס (Pyramios)
נוטותריום (Nototherium)
Meniscolophus
אאוריזיגומה (Euryzygoma)
דיפרוטודון (Diprotodon)
איאווניה (Euowenia)
Sthenomerus
סילבסטיוס (Silvabestius)
Neohelos
Raemeotherium
Plaisiodon
זיגומטורוס (Zygomaturus)
Kolopsis
Kolopsoides
הוליתריום (Hulitherium)
Maokopia
הארמייה ה-64 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  אביב 1942 – 16 באפריל 1943 (שינוי שם לארמיית המשמר השביעית
 מקים היחידה:  סטבקה
 מלחמות:  מלחמת העולם השנייה
 נתוני היחידה
 כוח אדם:  שש דיוויזיות חי"ר במסגרת 2 קורפוסים
 פיקוד
 דרגת המפקד:  גנרל לוטננט
 מפקדים:  וסילי צ'ויקוב (יולי 1942 - אוגוסט 1942)  מיכאיל שומילוב (אוגוסט 1942 - אפריל 1943)
 
הארמייה ה-64 הייתה ארמייה סובייטית רב-זרועית, שמילאה תפקיד חשוב במהלך המערכה על סטלינגרד.
היסטוריה

הארמייה הוקמה באביב 1942, כאחת מארמיות העתודה שהשתייכו לעתודות הפיקוד העליון הסובייטי, ושמה המקורי היה ארמיית העתודה ה-1. ביולי 1942 הוצבה הארמייה תחת פיקודה של "חזית סטלינגרד", שנועדה להגן על דרכי הגישה לעיר סטלינגרד, וקיבלה את השם "הארמייה ה-64". הארמייה כללה במקור שש דיוויזיות חי"ר במסגרת 2 קורפוסים, ומפקדה היה גנרל לוטננט מיכאיל שומילוב, שהמשיך לפקד על הארמייה עד תום מלחמת העולם ה-2.
בראשית אוגוסט 1942 הועברה הארמייה תחת פיקוד "החזית הדרום-מזרחית", נטלה חלק מרכזי בקרבות המגננה שניהלה החזית מדרום לסטלינגרד, והצליחה להאט מאוד את התקדמות ארמיית הפאנצר הרביעית הגרמנית לכיוון העיר. במהלך המערכה בתוך העיר סטלינגרד החזיקה הארמייה ה-64 בפרברים הדרומיים של העיר - קופרסנויה, ילשנקה ובאקאטובקה - ניהלה שורה של התקפות נגד על האגף הדרומי של אגד הכוחות הגרמני שתקף את סטלינגרד, וריתקה כוחות גרמניים חזקים. הארמייה השתתפה במתקפת הנגד הסובייטית באזור סטלינגרד בנובמבר 1942 (מבצע "אורנוס") כחלק מכוחות "חזית סטלינגרד", ולאחר מכן השתתפה במבצע לחיסול הכוחות הגרמניים שכותרו באזור סטלינגרד בינואר וראשית פברואר 1943.
ב-16 באפריל 1943 שונה שמה של הארמייה לארמיית המשמר השביעית כאות הוקרה על הצטיינותה במהלך המערכה על סטלינגרד.
מפקדים

10 ביולי 1942 - 4 באוגוסט 1942: לוטננט גנרל וסילי צ'ויקוב
4 באוגוסט 1942 - 17 באפריל 1943: לוטננט גנרל מיכאיל שומילוב
החומה הגדולה של סלואן

תרשים הקיר הגדול של סלואן
החומה הגדולה של סלואן (באנגלית: Sloan Great Wall) הוא מבנה קוסמי המכונה קיר גדול או "חומה גדולה" (Great Wall). זהו אוסף צבירי-על, של גלקסיות, המקובצים יחד, ונעים ביקום כיחידה אחת. עד גילוי Huge-LQG בינואר 2013, היה זה המבנה הגדול ביותר הידוע ביקום. גילויו הוכרז באוניברסיטת פרינסטון, על ידי י. ריצ'רד גוט השלישי, מריו ג'וריק, ועמיתיהם ב-20 באוקטובר 2003. המידע מבוסס על נתונים של מחקר השמים הדיגיטלי של סלואן. הקיר נמדד כ-1.38 מיליארד שנות אור באורכו, המהווה 1/60 מקוטרו של היקום הנראה, והוא ממוקם כמיליארד שנות אור מכדור הארץ.
החומה הגדולה של סלואן (SGW) גדולה פי 2.74 מ-CfA2 Great Wall שהתגלה על ידי מרגרט גלר וג'ון הוקרה מאוניברסיטת הרווארד בשנת 1989. SGW מכיל כמה צבירי גלקסיות, הגדול והעשיר ביותר נקרא SCL 126. הוא ממוקם באזור עם הצפיפות הגבוהה ביותר במבנה. אחריו בגודלו הוא צביר SCL 111.
בשנת 2011 הוצע כי SGW הוא מערך של שלושה מבנים, ולא מבנה אחד בעצמו.